নবমী-দশমীতে ফের ভারী বৃষ্টির আশঙ্কা ! দশমী কেমন থাকবে আবহাওয়া দেখুন

কলকাতা: আজ মহাষষ্ঠী, উৎসবের আনন্দে গা ভাসিয়েছে বাঙালি। ষষ্ঠীর সন্ধ্যায় জনজোয়ারের ভাসছে শহর কলকাতা। রাত যত বাড়ছে ভিড়ের চাপ তত বাড়ছে। পুজোর আনন্দে সঙ্গী বৃষ্টি (Durga Puja Rain)। ষষ্ঠীর সকালে রোদ ঝলমলে আবহাওয়া দেখে অনেকেই ভাবছেন, সারা পুজোয় হয়তো এমনই থাকবে আবহাওয়া। কিন্তু হাওয়া অফিসের পূর্বাভাস, দশমীতে ভাসতে পারে কলকাতা সহ জেলা। সপ্তমীতে বৃষ্টির সম্ভাবনা কম। অষ্টমীতে আংশিক মেঘলা আকাশ, বৃষ্টির সম্ভাবনা কম। নবমীতে উত্তর বঙ্গোপসাগরে নিম্নচাপ তৈরির সম্ভাবনা। ভারী বৃষ্টি হতে পারে নদিয়া, হাওড়া, হুগলি, ঝাড়গ্রামে। দুই ২৪ পরগনা, ২ মেদিনীপুরেও ভারী বৃষ্টির পূর্বাভাস। দশমীতে নিম্নচাপের প্রভাবে দক্ষিণবঙ্গে ভারী বৃষ্টির (South Bengal Rain Thunderstorm) সম্ভাবনা রয়েছে। একাদশীতে দক্ষিণবঙ্গের একাধিক জেলায় ভারী বৃষ্টির পূর্বাভাস রয়েছে।

পুজোর মধ্যেই আবার নিম্নচাপ! আন্দামান সাগরে ঘূর্ণাবর্ত ঘনীভূত হবে ৩০ সেপ্টেম্বর। এর প্রভাবে মধ্য এবং উত্তর বঙ্গোপসাগর এলাকায় একটি নিম্নচাপ তৈরি সম্ভাবনা নবমীর দিন। নবমীর নিম্নচাপে পুজোর শেষ পর্যায়ে ভারী বৃষ্টি হবে। নবমীর রাতেই হাওয়া বদল। দশমী ও একাদশী ভাসতে পারে কলকাতা-সহ বাংলার বেশ কিছু জেলা। একইসঙ্গে সমুদ্র উত্তাল থাকবে। সমুদ্রে ঝড়ের গতিবেগ ৫০ থেকে ৬০ কিলোমিটার পর্যন্ত হতে পারে। মৎস্যজীবীদের ১ অক্টোবর সমুদ্রে যেতে নিষেধ করেছে আবহাওয়া দফতর। বাংলা এবং ওড়িশায় মৎস্যজীবীদের জন্য নিষেধাজ্ঞা জারি করা হয়েছে। আগামী সাত বিক্ষিপ্ত বজ্রবিদ্যুৎ-সহ বৃষ্টির সম্ভাবনা দক্ষিণবঙ্গে। বিক্ষিপ্তভাবে বজ্রবিদ্যুৎ-সহ হালকা থেকে মাঝারি বৃষ্টির সম্ভাবনা সঙ্গে ৩০ থেকে ৪০ কিলোমিটার প্রতি ঘণ্টা গতিবেগে দমকা ঝোড়ো বাতাস বইবে। নবমীর নিম্নচাপে কলকাতাতে ভারী বৃষ্টির সতর্কতা জারি করা হয়েছে। এছাড়াও নদিয়া, উত্তর ও দক্ষিণ ২৪ পরগনা, পূর্ব ও পশ্চিম মেদিনীপুর, হাওড়া, হুগলি এবং ঝাড়গ্রামে ভারী বৃষ্টির আশঙ্কা রয়েছে।

আরও পড়ুন: ষষ্ঠীর সন্ধেয় জনজোয়ার ভাসছে কলকাতা

আলিপুর আবহাওয়া দফতর জানিয়েছে, ষষ্ঠী, সপ্তমী এবং অষ্টমীর দিনের বেলা পর্যন্ত আবহাওয়া মোটামুটি পরিষ্কার থাকলেও অষ্টমীর রাত থেকে আবহাওয়ার পরিবর্তন হতে পারে। পুজোর শেষভাগে কলকাতা-সহ দক্ষিণবঙ্গের একাধিক জেলায় ভারী বৃষ্টির সম্ভাবনা রয়েছে। সোমবার, সপ্তমীর দিন থেকে বৃষ্টির সম্ভাবনা অনেকটাই কম থাকবে। নবমীতে ফের নিম্ন চাপের হাওয়া বদল। ভারী বৃষ্টির সম্ভাবনা দশমী এবং একাদশীতে। ষষ্ঠী থেকে অষ্টমী পর্যন্ত হাল্কা থেকে মাঝারি, বিক্ষিপ্ত ভাবে বজ্রবিদ্যুৎ-সহ ঝড়বৃষ্টি হতে পারে। তারপর নতুন করে নিম্নচাপ তৈরি হওয়ার ফলে, আবহাওয়ার পরিবর্তন হতে পারে। বৃষ্টির পরিমাণ এবং দাপট বাড়ার সম্ভাবনা রয়েছে। পুজোর শেষদিকে ভাসতে পারে দক্ষিণবঙ্গের একাধিক জেলা। পুজোর শেষভাগে ঠাকুর দেখা বৃষ্টির প্রভাবে সবই পণ্ড হওয়ার একটা আশঙ্কা থেকেই যাচ্ছে। উত্তরবঙ্গের ৫ জেলাতে বজ্রবিদ্যুৎ-সহ বৃষ্টির সতর্কতা রয়েছে। দার্জিলিং, জলপাইগুড়ি, উত্তর ও দক্ষিণ দিনাজপুর এবং মালদহ জেলাতে বিক্ষিপ্তভাবে বজ্রবিদ্যুৎ-সহ বৃষ্টির পূর্বাভাস রয়েছে।

অন্য খবর দেখুন